stanford-oval/wikipedia huggingface dataset:
האלגוריתם של ג'ונסון
תיאור האלגוריתם

האלגוריתם עושה שימוש באלגוריתם דייקסטרה כדי למצוא, עבור כל צומת, את המסלולים הקצרים ביותר ממנו אל שאר הצמתים בגרף. הפעלת אלגוריתם דייקסטרה על כל צומת מספיקה כדי למצוא את כל המסלולים הקצרים ביותר עבור כל הצמתים, אולם כדי שניתן יהיה לעשותה הגרף זקוק לעיבוד מוקדם, וזאת מכיוון שאלגוריתם דייקסטרה מסוגל לעבוד רק על גרפים שכל המשקלים בהם אי-שליליים, ואלגוריתם ג'ונסון לא מניח זאת מראש.
על כן, האלגוריתם "מתקן" את המשקלים בדרך הבאה: הוא מגדיר פונקציה  \ h:V\to \mathbb {R}  שמתאימה לכל צומת מספר ממשי, ואז מתקנת באמצעותה את המשקל של כל קשת. אם משקל הקשת  \ (u,v) היה  \ w(u,v), היא מגדירה משקל חדש  \ w'(u,v)=w(u,v)+h(u)-h(v). ניתן להראות ששינוי זה של המשקלים לא משנה את התכונה המהותית שנחוצה בגרף - כל מסלול קל ביותר בגרף המקורי הוא קל ביותר גם בגרף החדש (תכונה זו אינה נשמרת אם מגדילים את משקלי כל הקשתות במספר קבוע אחד לכולן, למשל).
כדי למצוא פונקציה  \ h שתבטיח שהמשקלים בגרף החדש יהיו כולם חיוביים, אלגוריתם ג'ונסון משתמש באלגוריתם בלמן-פורד בדרך הבאה: ראשית הוא מוסיף לגרף המקורי צומת חדש  \ s ומוסיף קשת במשקל 0 מ- \ s אל כל  \ v\in V. כעת הוא מריץ את אלגוריתם בלמן פורד על הצומת  \ s. אם האלגוריתם מתריע על מעגל שלילי, אלגוריתם ג'ונסון מודיע זאת ומפסיק. אחרת, הוא משתמש בתוצאת אלגוריתם בלמן פורד כדי להגדיר את הפונקציה  \ h כך:  \ h(u)=\delta (s,u) כאשר  \ \delta (s,u) הוא משקל המסלול הקל ביותר מ- \ s אל  \ u. לאחר תיקון המשקלות בגרף המקורי מריץ אלגוריתם ג'ונסון את אלגוריתם דייקסטרה על כל הצמתים, כמתואר לעיל.
סיבוכיות זמן

כיוון שסיבוכיות הזמן של אלגוריתם דייקסטרה היא  \ O(E+V\log V) במימוש האופטימלי שלו, והאלגוריתם מורץ  \ V פעמים (פעם אחת לכל אחד מהצמתים), סיבוכיות הזמן של חלק זה של האלגוריתם היא  \ O(VE+V^{2}\log V). סיבוכיות בלמן פורד היא  \ O(VE) ומכיוון שהוא מורץ רק פעם אחת הוא אינו משפיע על זמן ריצת האלגוריתם.
כאשר הגרף דליל, כלומר מבחינה פורמלית מתקיים  \ E\in o(V^{2}), סיבוכיות האלגוריתם של ג'ונסון תהיה נמוכה מ- \ O(V^{3}), שהיא הסיבוכיות של אלגוריתמים אחרים לפתרון בעיית המסלולים הקצרים ביותר בין כל שני זוגות צמתים, דוגמת האלגוריתם של פלויד-וורשאל.
הערות שוליים

↑  Johnson, Donald B. (1977), "Efficient algorithms for shortest paths in sparse networks", Journal of the ACM, 24 (1): 1–13
משמאל לימין: הגרף המקורי עם משקלות שליליים ; הוספת צומת חדש  \ q וקשת במשקל 0 מ- \ q אל כל  \ v\in V והרצת אלגוריתם בלמן פורד על הצומת  \ q ; תיקון המשקלות בגרף המקורי
דיקטטור נאור

דִּיקְטָטוֹר נָאוֹר (באנגלית: benevolent dictator) הוא כינוי לאדם שיש לו סמכויות של דיקטטור, אך הוא משתמש בהן לטובת הכלל ולא לטובתו האישית בלבד. זאת בניגוד לדיקטטור רגיל (לא נאור), המשתמש בסמכויותיו לטובתו האישית בלבד או לטובת מספר קטן של אנשים.
במדע המדינה יש אסכולות הרואות את אי השחיתות ואי הפלגנות של משטר דיקטטורי מוחלט כסוג של אוטופיה לניהול יעיל ביותר, בו הדעה היחידה בעלת הסמכות מונעת דיונים טרומיים ומאפשרת פעולה. עם זאת, האוקסימורון בביטוי "דיקטטור נאור" הוא שמניסיון היסטורי ניתן ללמוד שלעיתים דיקטטורים מעבירים את רוב זמנם בחיזוק וביסוס שלטונם, בניית תשתית להאדרת שמם ולהנצחתו, והענקת טובות הנאה למקורביהם, לאו דווקא לעם שאותו הם לכאורה אמורים לשרת.
בקוד פתוח המונח "דיקטטור נאור" מתאר מצב שבו אדם אחד קובע ומכתיב לאחרים כיצד ייראה המיזם. לדוגמה, חידו ואן רוסום, הוא "דיקטטור נאור לכל חייו" (אנ') של שפת פייתון. בדרך כלל סמכותו העיקרית של ה"דיקטטור" היא יכולת ההחלטה הסופית לגבי מה שיכנס לתוכנה. במקרה של תוכנה חופשית, לכל אדם אחר יש את האפשרות לקחת את הקוד הקיים ולהקים פרויקט מתחרה, לכן אותו "דיקטטור" יודע שסמכותו נובעת בעיקר מכך שיכולתו המקצועית הוכחה בעבר. לכן בפועל זו דוגמה למריטוקרטיה.
דוגמאות לדיקטטורים נאורים

מוסטפא כמאל אטאטורק, מייסד הרפובליקה הטורקית, נחשב בעיני רבים לדיקטטור נאור.
אנטוניו דה אוליביירה סלזאר, דיקטטור פורטוגל מ-1932 עד 1968.
לי קואן יו, אבי האומה הסינגפורית.
יוסיפ ברוז טיטו, דיקטטור הרפובליקה הסוציאלית של יוגוסלביה
ראו גם

אבסולוטיזם נאור
מלך-פילוסוף
דרקולה (ספר)

| --- | --- |

במהדורה הראשונה מ-1897
 מידע כללי
 מאת:  ברם סטוקר 
 איורים:  Pierre Falké 
 שפת המקור:  אנגלית 
 סוגה:  רומן 
 נושא:  מפלצת, מיניות, מגפה 
 מקום התרחשות:  קלוז'-נאפוקה, וארנה, Tihuța Pass, הקרפטים המזרחיים, טרנסילבניה, סירט, לונדון, Purfleet-on-Thames, גאלאץ, המפסטד, ביסטריצה, ויטבי 
 תקופת התרחשות:  שנות ה-80 של המאה ה-19, שנות ה-90 של המאה ה-19 
 הוצאה
 תאריך הוצאה:  26 במאי 1897 
 מספר עמודים:  419 
 
דְרָקוּלָה (באנגלית: Dracula) הוא ספר אימה מאת בְּרַם סְטוֹקֶר שיצא לאור לראשונה ב־26 במאי 1897. במרכזו דמות ערפד שהשפיעה מאוד על התרבות הפופולרית, וטבעה את המאפיינים המיוחסים לערפדים בדיוניים עד ימינו, כגון רגישות לאור השמש, וסלידה משום. על בסיס הספר ובעקבותיו נעשו עשרות עיבודים קולנועיים וסדרות טלוויזיה.
רקע לאגדת דרקולה הערפד

ספר זה תרם לחיזוק דמותו של הערפד, כפי שאנו מכירים כיום, אף שהיצור המיתי היה קיים באגדות גם לפני כן. דרקולה המתואר בספר הוא ערפד – מפלצת אלמותית הניזונה מדם בני אדם.
מקור האגדה היא בשליט הוולכי ולאדיליוס "ולאד המשפד" דרקול (או ולדימיר, תלוי בגרסה), שהיה ידוע באכזריותו ובייחוד במנהגו לשפד אנשים על כידונים ולהציג לראווה את גופותיהם. פירוש השם "דרקול" הוא "דרקון" (ופירוש המילה דרקולה היא בן הדרקון). במהלך ימי שלטונו לחם ולאד באכזריות בטורקים במסעות הצלב ולצד אכזריותו נודע גם ברומניה כגיבור לאומי משחרר. את הקישור של ולאד השלישי לערפדות יצר סטוקר מתוך מחקר היסטורי שערך במוזיאון הבריטי; לקשר זה אין עדויות באגדות מקומיות. בנוסף, יצר חלק מתכונותיו של דרקולה מתכונותיה של ארז'בט באטורי, בת אצולה מהמאה ה-16, אשר הביאה נערות לטירתה, בטענה שתיתן להן שם השכלה, והרגה אותן (כ-600 נערות) עקב תשוקתה ה"ערפדית" לדם.
דרקולה המתואר בספר חושש מאור השמש, מצלב ומשום. הריגתו נעשית על ידי דקירת לבו ביתד.
עלילה

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ניסוח בלתי אפשרי.
הספר הוא רומן מכתבים המתאר את קורותיו של הרוזן דרקולה, חצי אדם חצי מפלצת, המגיע מטירה ביערות טרנסילבניה לחופי אנגליה כדי לרדוף את קורבנותיו ולהפיץ את קללתו.
ג'ונתן הארקר, עורך דין אנגלי, מגיע אחרי מסע ארוך מאנגליה לטירתו של הרוזן דרקולה בהרי הקרפטים על מנת למכור לו קרקעות בלונדון. הוא מוקסם מהכנסת האורחים ומאישיותו המרשימה של הרוזן ומחליט להישאר לגור עימו, אך לאחר זמן מה מגלה לאימתו שהוא בעצם אסיר בטירה. במקביל, הוא מבחין בסימנים מדאיגים הקשורים באורח חייו של הרוזן. לילה אחד, בעודו מחפש מפלט מהטירה (כשהוא מתעלם מאזהרתו של הרוזן לא לשוטט בטירה בלילה), הארקר נופל לידיהן של שלוש נשים ערפדיות שמכשפות אותו וניצל ברגע האחרון על ידי דרקולה, שזקוק לו כדי שיסיים את המכירה. זמן קצר לאחר מכן עוזב הרוזן את הטירה, מפקיר את הארקר לידיהן של הערפדיות. הארקר מנצל את ההזדמנות כדי להמלט בעור שיניו.
הרוזן עולה על ספינה רוסית ויוצא לכיוון אנגליה. בסיום ההפלגה הספינה עולה על שרטון, ובעל חיים שנראה ככלב שחור גדול נצפה קופץ משבריה אל החוף. כל צוות הספינה נעדר מלבד רב החובל, שגופתו נמצאת קשורה להגה ואיתו יומן ההפלגה, המתאר אירועים מוזרים המלווים את היעלמותם ההדרגתית של אנשי הצוות.
באנגליה עוקב דרקולה אחרי ארוסתו של ג'ונתן, מינה, וחברתה לוסי. בשל יופייה הרב, לוסי מקבלת שלוש הצעות נישואין ביום אחד. בסופו של דבר היא נענית לאחת מהן, אך נשארת ביחסים טובים עם שאר מחזריה. לוסי מתחילה להרגיש ברע וללכת בשנתה. בהדרגה מתחיל מצבה להידרדר עד שאחד ממחזריה לשעבר מזעיק את מורהו המהולל, ד"ר אברהם ון הלסיג, כדי לטפל בה. ד"ר הלסיג ככל הנראה מבין מההתחלה ממה היא סובלת, אך מסרב להודות בכך. הוא מטפל בה בעזרת עירוי דם ועל אף שהדבר עוזר מעט לשפר את מצבה בתחילה, לאחר מכן הוא ממשיך להחמיר. לילה אחד קופץ זאב לתוך החדר ולוסי מתה זמן קצר לאחר מכן.
לאחר קבורתה, מתוארים בעיתון מקרי רצח של ילדים על ידי אישה יפה. בסופו של דבר המשטרה מאתרת את לוסי כערפדית רוצחת הילדים.
ג'ונתן חוזר ונפגש עם ארוסתו מינה וכל החבורה חושבת איך להתמודד עם דרקולה. דרקולה נוקם בהם בכך שהוא שותה מדמה של מינה לפחות שלוש פעמים ואף נותן לה לשתות מדמו, דבר שמאפשר לו שליטה מסוימת עליה. החבורה מטהרת את כל מאורות הערפדים בלונדון ודרקולה בורח חזרה לטירתו בטרנסילבניה. הם חוזרים לטירתו, הורגים את שלוש הערפדיות ומגלים את ארון הקבורה שלו ושם נועצים יתד בליבו. דרקולה הופך לאבק וחבורתו של ג'ונתן מנצחת והורגת את דרקולה האיום.
עיבוד קולנועי

הספר דרקולה עובד לסרטים והצגות רבים. סטוקר עצמו כתב את העיבוד הראשון לתיאטרון, שהוצג תחת השמות "דרקולה" או "האל-מת".
ב-1931 עובד הספר לקולנוע בסרט בכיכובו של השחקן ממוצא הונגרי בלה לוגוסי. כמו כן יצאו לסרט סרטי המשך רבים במהלך השנים, כשהמפורסם מביניהם הוא הגרסה המחודשת של פרנסיס פורד קופולה משנת 1992, בכיכובם של גארי אולדמן (בתפקיד דרקולה), וינונה ריידר, אנתוני הופקינס וקיאנו ריבס. סרט זה אף זכה בשלושה פרסי אוסקר.
הסרט הגרמני "נוספרטו" מ-1922, של הבמאי פ.וו. מורנאו, מבוסס אף הוא על הספר, אך לאחר הפצתו נתבעו המפיקים על ידי אלמנתו של סטוקר בגין הפרת זכויות היוצרים. התביעה התקבלה, וחברת ההפקה פשטה את הרגל. בית המשפט קבע כי יש להשמיד את כל עותקי הסרט, אך מכיוון שההפצה בעולם כבר החלה נותר עותק ממנו אשר שוכפל במהלך השנים. ב-1979 יצר ורנר הרצוג את "נוספרטו הערפד", מחווה לסרטו של מורנאו.
וריאציות שונות נעשו לספר הן בקולנוע והן בטלוויזיה, למשל: "בלאקולה" (סרט בלאקספלויטיישן מ-1972); "דרקולה מת ואוהב את זה" (גרסתו הפארודית של מל ברוקס מ-1995. יש לציין שכבר בסרטו "פרנקנשטיין הצעיר" הופיעה דמות בשם 'איגור', או שמא 'אייגור', כשם משרתו של דרקולה); "הרוזן דאקולה" (סדרת אנימציה בריטית קומית מ-1988), ועוד רבים, כולל משחקי מחשב ודמות קומיקס. ראוי לציון סרטו של רומן פולנסקי "סלח לי אבל אתה נושך את צווארי" (נקרא גם "נשף הערפדים" ו"ציידי הערפדים הנועזים") (אנ'), קומדיה שחורה מטורפת על ציידי ערפדים בטרנסילבניה.
דרקולה אחת הדמויות המפורסמות ביותר בתרבות הפופולרית, גולם על ידי יותר שחקנים וביותר עיבודים בסרטים וטלוויזיה מאשר כל דמות אימה אחרת. בין השחקנים שגילמו אותו: מקס שרק, בלה לוגוסי, ג'ון קרדין, כריסטופר לי, דנהולם אליוט, ג'ק פאלאנס, לואי ז'ורדאן, פרנק לנגלה, קלאוס קינסקי, גארי אולדמן, לזלי נילסן, ג'ורג' המילטון, ג'רארד באטלר, ריצ'רד רוקסבורג, מארק וורן, רוטגר האוור, סטיבן בילינגטון, דומיניק פרסל, ג'ונתן ריס מאיירס ולאחרונה ניקולס קייג'.
גרפאנה

| --- | --- |


 מפתח:  Grafana Labs
 גרסה אחרונה:  11.2.0 (27 באוגוסט 2024) 
 מערכת הפעלה:  Windows,‏ MacOS, לינוקס
 נכתבה בשפות:  Go, Typescript
 סוג רישיון:  GNU Affero General Public License,‏ version 3.0
 קוד מקור:  https://github.com/grafana/grafana 
 https://grafana.com
 
גרפאנה (באנגלית: Grafana) היא אפליקציית קוד פתוח מרובת פלטפורמות לאנליטיקה וויזואליזציה אינטראקטיבית. האפליקציה מתחברת למקורות נתונים נתמכים, ומספקת תרשימים, דשבורדים, גרפים והתראות בנוגע לנתונים אלו. קיימת גרסת Grafana Enterprise מורשית עם יכולות נוספות, הזמינה בהתקנה עצמית או כחשבון בשירות הענן של Grafana Labs, מפתחת האפליקציה. משתמשי קצה יכולים ליצור דשבורדים מורכבים באמצעות שאילתות. גרפאנה נכתבה בשפות TypeScript (פרונטאנד) ו-Go (בקאנד).
גרפאנה פופולרית במיוחד ככלי ויזואליזציה לניטור פעילות מחשב. לעיתים קרובות עובדת האפליקציה בשילוב עם מסדי נתונים לסדרות עתיות כגון InfluxDB, Prometheus ו-Graphite ואחרים. אך בנוסף תומכת במסדי נתונים יחסיים כגון MySQL,‏ PostgreSQL ו-Microsoft SQL Server.
ממשק המשתמש של גרפאנה התבסס במקור על גרסה 3 של קיבאנה.
היסטוריה

גרפאנה שוחרר לראשונה בשנת 2014 על ידי טורקל אודגארד מתוך פרויקט ב-Orbitz.
בשנת 2019, Grafana Labs השלימה גיוס של 24 מיליון דולר בסבב גיוס ראשון. בשנת 2020 השלימה סבב גיוס נוסף של 50 מיליון דולר. בשנת 2021, השלימה גיוס נוסף של 220 מיליון דולר.
גרפאנה תכננה להשיק במאי 2020 כנס בשם "GrafanaCon 2020" באמסטרדם, אך בשל התפרצות מגפת הקורונה, הכנס הועבר לפורמט של אירוע סטרימינג בשידור חי מקוון בן יומיים.
נכון לספטמבר 2022 גרפאנה נמצאת בשימוש נרחב, כולל בתשתית של ויקיפדיה. לגרפאנה יש למעלה מ-1000 לקוחות משלמים, כולל בלומברג, ג'יי פי מורגן צ'ייס, eBay, PayPal וסוני.
רישיון

החל מ-20 באפריל 2021, לגרפאנה רישיון מסוג AGPLv3. תורמים לגרפאנה צריכים לחתום על הסכם רישיון תורם (CLA) המעניק ל-Grafana Labs את הזכות לתת רישיון חוזר לגרפאנה בעתיד. ה-CLA מבוסס על הסכם הרישיון של קרן התוכנה אפאצ'י.
הערות שוליים

↑  "Grafana Enterprise Stack". Grafana Labs. נבדק ב-2021-03-19.
↑  Perrin, Jim. "Monitoring Linux performance with Grafana". OpenSource.com. נבדק ב-2018-08-14.
↑  Synopsys. "The grafana Open Source Project on Open Hub: Languages Page". Open Hub. נבדק ב-2021-03-19.
↑  Assaraf, Ariel. "Grafana Vs Graphite". Coralogix (באנגלית).
↑  Ödegaard, Torkel (2019-09-03). "The (Mostly) Complete History of Grafana UX". grafana.com. נבדק ב-2020-10-06.
↑  Anadiotis, George. "Is open source the way to go for observability? Grafana Labs scores $24M Series A funding to try to prove this". ZDNet (באנגלית). נבדק ב-2020-02-04.
↑  Grafana (2020-08-17). "Grafana Labs Raises $50 Million to Accelerate R&D Investments in Open Source Logs, Metrics and Composable Observability". GlobeNewswire News Room (באנגלית). נבדק ב-2021-07-23.
↑  Grafana (2021-08-24). "Grafana Labs Raises $220 Million Round at $3 Billion Valuation". Bloomberg (באנגלית). נבדק ב-2021-08-22.
↑  "GrafanaCon 2020". נבדק ב-2020-05-04.
↑  Dam, Julie (2019-12-12). "Register Now! GrafanaCon 2020 Is Coming to Amsterdam May 13-14". grafana.com.
↑  Anadiotis, George. "DevOps and observability in the 2020s". ZDNet (באנגלית). נבדק ב-2020-02-04.
↑  "grafana.wikimedia.org". Wikitech. נבדק ב-2021-04-09.
↑  "Grafana Labs acquires load-testing startup K6". VentureBeat (באנגלית אמריקאית). 2021-06-17. נבדק ב-2021-07-27.
↑  Dutt, Raj (2021-04-20). "Grafana, Loki, and Tempo will be relicensed to AGPLv3". grafana.com. נבדק ב-2021-04-21.{{cite web}}:  תחזוקה - ציטוט: url-status (link)
↑  "Grafana Labs Contributor License Agreement". grafana.com. 2021-04-20. נבדק ב-2021-04-21.{{cite web}}:  תחזוקה - ציטוט: url-status (link)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גרפאנה".
דוב ים חואן פרננדס

| דוב ים חואן פרננדס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
תת־משפחה:: דובי ים
סוג:: דוב ים
מין:: דוב ים חואן פרננדס
שם מדעי
 Arctocephalus philippii ‏פטרס, 1866
תחום תפוצה


דוב ים חואן פרננדס (שם מדעי: Arctocephalus philippii) הוא מין של דוב ים החי באיי חואן פרננדס הקרובים לחופי צ'ילה והוא אחד מדובי הים הקטנים ביותר. בעבר היה המין בסכנת הכחדה חמורה עקב ציד ועלה חשש שנכחדו, עד שנמצאה קבוצה קטנה ששרדה באיי חואן פרננדס. מאז הופסק הציד האינטנסיבי והוכרז כבלתי חוקי השתפר מצבם ונכון לשנת 2002 הוערך מספרם בכ-12,000 פרטים. מקור שמם הוא על שם מגלה הארצות ממוצא ספרדי חואן פרננדס, אשר גילה את האיים להם העניק את שמו ב-1574 ובקרבתם נתגלו לראשונה.
לדובי הים כמו רוב מיני האוטריים, הבדלים גדולים בין שני הזוויגים - בעוד שהזכר ענקי, שופע שיער ולוחמני הנקבות קטנות, רכות וכמעט עירומות משיער ועסוקות בטיפול בצאצאים.
לדובי הים של חואן פרננדס סנפירים קצרים יחסית אך גוף חזק ומגושם על היבשה. לזכרים יש רעמה עשירה וגסה בצבע חום כהה עד שחור כמו צבע גוף הזכרים והיא גולשת מהראש עד לכתפיים (הם גם בעלי שערות צהובות או בהירות יותר ברעמה). יש להם חוטם מחודד המכיל שיניים חדות והם קולניים ביותר ומחבבים מריבות טריטוריאליות על הרמון הנקבות. זכר גדול יכול להגיע למשקל 146 ק"ג ואורכם 150–200 ס"מ. הנקבות כהות מאוד, אך קטנות בהרבה ובעלי חזה וראש קטנים וחלשים הרבה יותר. משקל הנקבות הממוצע מגיע ל-50 ק"ג ואורכם עד 240 ס"מ (ארוכות יותר מהזכרים).
שני הזוויגים הם שחיינים טובים והם צדים מיני דגים החיים באוקיינוסים, בעיקר סרדינים, עפיאנים ובקלה.
הם עצמם נטרפים על ידי 2 טורפים גדולים: קטלן ועמלץ לבן.
הערות שוליים

↑  דוב ים חואן פרננדס באתר הרשימה האדומה של IUCN
| --- | --- |
בקרת זהויות :  NLI: 987007530296505171
דירוג המדינות לפי צריכת המזון לנפש

צריכת מזון היא כמות המזון הזמינה לצריכה אנושית על פי הערכת ארגון המזון והחקלאות של האו"ם (FAO). ייתכן שהצריכה האמיתית נמוכה יותר היות שיש פחת מזון במשקי הבית, בין היתר באחסון ובהכנה, בשאריות הנזרקות ובהעברה לצריכת בעלי חיים.
לפי ארגון המזון והחקלאות, צריכת האנרגיה היומית המינימלית הדרושה לאדם היא בממוצע 1,800 קילוקלוריות.
מפה של ממוצע צריכת האנרגיה ממזון הזמינה לנפש ליום לפי מדינות בשנים 2008–2006 (בקילוקלוריות)
  חסר מידע
  <1600
  1600–1800
  1800–2000
  2000–2200
  2200–2400
  2400–2600
  2600–2800
  2800–3000
  3000–3200
  3200–3400
  3400–3600
  >3600
הערות שוליים

↑  "FAO Food Consumption Nutrients spreadsheet - 2008". Food and Agriculture Organization of the United Nations. נבדק ב-18 בפברואר 2009. {{cite web}}:  (עזרה)
↑  "Archived copy". אורכב מ-המקור ב-2009-10-07. נבדק ב-2011-02-04. {{cite web}}:  (עזרה)
↑  קיימת מדינה נוספת בשם הרפובליקה של קונגו. לא ברור לאיזו מהן הכוונה
דוב ים גלאפגוס

| דוב ים גלאפגוס |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: טורפים ימיים
משפחה:: אוטריים
תת־משפחה:: דובי ים
סוג:: דוב ים
מין:: דוב ים גלאפגוס
שם מדעי
 Arctocephalus galapagoensis ‏הלר, 1904
תחום תפוצה


דוב ים גלאפגוס (שם מדעי: Arctocephalus galapagoensis) הוא מין דוב ים האנדמי לאיי גלאפגוס, הנמצאים באוקיינוס השקט כאלף קילומטרים ממערב לאקוודור שביבשת אמריקה. הוא שוכן בחופים הסלעיים הגעשיים של איי גלאפגוס.
דוב ים גלאפגוס הוא הקטן מבין דובי הים ופרוותו בצבע חום-אפור. אורכם הממוצע של הזכרים כמטר וחצי ומשקלם כשישים וחמישה קילוגרם. אורכה של הנקבה כמטר ועשרים ומשקלה פחות משלושים קילוגרם.
בניגוד לרוב היונקים הימיים, המבלים את עיקר זמנם במים, מין זה מבלה כ-70% מזמנו על היבשה. תוחלת חייהם כעשרים שנה.
בתקופת ההתרבות מתחלקת מושבת דובי הים לטריטוריות נפרדות, שבכל אחת מהן נקבה אחת מגדלת את גוריה. תקופת ההנקה ארוכה יחסית ליונקים ימיים אחרים, ונמשכת בין שנה לשנתיים ובמקרים קיצוניים אף שלוש שנים. בתקופת ההנקה הנקבות יוצאות לדוג במשך ארבעה ימים. עם שובן הן מניקות את הגורים למשך יום אחד וחוזר חלילה. בהיעדרן של אמותיהן על הגורים להישמר מפני כניסה לטריטוריה של נקבה אחרת, שעשויה לתקוף אותם עד גרימת מותם.
דוב ים גלאפגוס ניזון בעיקר מדגים ודיונונים ובעיקר קרוב לחוף ובלילה. בשנים רגילות מזונם מצוי בשפע, אך בשנות אל ניניו, כשהמים חמים יותר וחלק מהדגים שהם נוהגים לדוג נודדים לאזורים קרים יותר, מתפתחת תחרות עזה על מזון, וחלק מדובי ים גלאפגוס הבוגרים ורבים מאוד מבין הגורים מתים ברעב.
הערות שוליים

↑  דוב ים גלאפגוס באתר הרשימה האדומה של IUCN
דוב ים ניו זילנדי

| דוב ים ניו זילנדי |
| --- | --- |
 
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
תת־משפחה:: דובי ים
סוג:: דוב ים
מין:: דוב ים ניו זילנדי
שם מדעי
 Arctocephalus forsteri ‏לסון, 1828
תחום תפוצה


דוב ים ניו זילנדי (שם מדעי: Arctocephalus forsteri) הוא מין דוב ים החי בחופי ניו זילנד ודרום אוסטרליה. ניתן למצוא מושבות של זכרים בלבד גם בחופי קלדוניה החדשה.
מאפיינים

דוב הים הניו זילנדי הוא יונק גדול. משקלם הממוצע של הזכרים 126 ק"ג, אך נצפו אף פרטים במשקל 250 ק"ג. הם מגיעים באורכם לעד שני מטרים. משקלן הממוצע של הנקבות 30–50 ק"ג ואורך גופן 1.5 מטר. משקל הגורים כ-3.3-3.9 ק"ג ואורך גופם כ-40 עד 55 ס"מ. הם נגמלים מיניקה בסביבות גיל 290 יום, ובגיל זה מגיעים הזכרים למשקל 14.1 ק"ג והנקבות למשקל 12.6 ק"ג.
למרות מראהו המגושם, דוב הים מהיר מאוד, שיניו חדות וידוע על מספר בני אדם שננשכו על ידיו.
דוב ים זה ניצוד מהרגע שהאירופאים גילו את ניו זילנד ועד לסוף המאה ה-19, אז הגיע אוכלוסיית דוב הים הניו זילנדי ל-10% מהאוכלוסייה המקורית. בניו זילנד דוב הים מוגן משנת 1978 תחת חוק "ההגנה על יונקים ימיים".
הערות שוליים

1 2  דוב ים ניו זילנדי באתר הרשימה האדומה של IUCN
| --- | --- |
בקרת זהויות :  NLI: 987007529195705171  LCCN: sh85091516 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
דייוויד קייבס

| --- | --- |
 לידה:  בלפסט
 מדינה:  אירלנד 
 תקופת הפעילות:  מ-2003 
 מקום לימודים:  אוניברסיטת סנט אנדרוז  האקדמיה למוזיקה ולאמנויות הדרמה של לונדון 
 פרופיל ב-IMDb
 
דייוויד קייבס (באנגלית: David Caves) הוא שחקן צפון אירי שידוע בעיקר מהופעתו בתפקיד ג'ק הודג'סון בסדרת הדרמה של ערוץ BBC One "עדות אילמת".
ביוגרפיה

קייבס התחנך בקמפבל קולג' בבלפסט. הוריו ודודו היו כולם מורים. הוא למד שפות מודרניות בהן צרפתית וגרמנית באוניברסיטת סנט אנדרוז.
לפני שהתחיל ללמוד באקדמיה למוזיקה ולאמנויות הדרמה של לונדון (LAMDA) תכנן קייבס להיות מורה. הוא לימד בצרפת במסגרת קורס באוניברסיטה, אבל כשחזר לבריטניה "איבד את החשק לעסוק בצד האקדמי של הדברים" והתחיל לעסוק יותר במחזות ומחזות זמר באוניברסיטה.
לקייבס התקבל הן ל-LAMDA והן לבריסטול אולד ויק, והוא בחר ב-LAMDA בגלל הפיתוי שבלונדון. בלימודיו התמקד בתיאטרון וטרם שהצטרף לצוות השחקנים של הסדרה "עדות אילמת" היה ידוע כשחקן תיאטרון. הוא הרשים בהופעתו בדמות פטרוצ'יו בהפקה של הלהקה השייקספירית המלכותית למחזה "אילוף הסוררת" שהוצג בסיבוב הופעות ב-2012. עוד כיכב בסרט המלחמה "Ironclad: Battle for Blood".
תפקידים בולטים נוספים בתיאטרון היו בדמות דפלורס במחזה "The Changeling" בתיאטרון סאות'ארק פלייהאוס; מקהית' ב"אופרת הקבצנים" בתיאטרון הפתוח בריג'נטס פארק, ובתפקיד בוסולה במחזה "הדוכסית ממאלפי" בנורת'המפטון.
ב-2014 השתתף קייבס בסרט התיעודי "The Crime Thriller Club" בהגשת בראדלי וולש. הסרט הוא תערובת של ראיונות, קטעים מסרטים ושעשועון טלוויזיה על ז'אנר הבלשים בקולנוע ובספרות.
ב-2016 גילם קייבס את קלינט היל בסרט הקולנוע "ג'קי".
ביוגרפיה > חיים אישיים

קייבס היה שגריר עבור הוספיס צפון אירלנד (Northern Ireland Hospice). ב-2013 זכה בפרס Spirit of Tomorrow בטקס פרסי "Belfast Top 40 Under 40".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2013–2018 | עדות אילמת | Silent Witness | ג'ק הודג'סון | סדרת טלוויזיה |
| 2014 |  | Paddy | אבא | סרט קצר |
| 2014 |  | Ironclad: Battle for Blood | ברנג'ר |  |
| 2016 |  | The Complete Walk: A Midsummer Night's Dream | תזאוס | סרט קצר |
| 2016 | ג'קי | Jackie | קלינט היל |  |
| 2018 |  | Widow's Walk | ג'ו |  |
הערות שוליים

1 2 3  "Jack Hodgson". Silent Witness. BBC One. נבדק ב-17 בפברואר 2018. {{cite web}}:  (עזרה)
↑    Sarah Rainey, ‏Silent Witness, BBC One, series 16, episode 1, review, The Telegraph, 10 January 2013
↑  "General News". The Old Campbellian Society. 2013. נבדק ב-3 במאי 2013. {{cite web}}:  (עזרה)
↑  Hemley, Matthew (26 בינואר 2013). "Jack of all trades". The Stage. The Stage Media Company Limited. נבדק ב-17 בפברואר 2018. {{cite web}}:  (עזרה)
↑  "Features: David Caves". Exeunt Magazine. 13 במרץ 2012. נבדק ב-1 בפברואר 2013. {{cite web}}:  (עזרה)
↑  "Ironclad: Battle for Blood". IMDb. 2014. נבדק ב-17 בפברואר 2018. {{cite web}}:  (עזרה)
↑  "The Crime Thriller Club: Full Cast & Crew". IMDb. 2013. נבדק ב-17 בפברואר 2018. {{cite web}}:  (עזרה)
| --- | --- |
בקרת זהויות :  LCCN: no2017118622  VIAF: 317163163   WorldCat (עם VIAF): 317163163
דוב ים תת-אנטארקטי

| דוב ים תת-אנטארקטי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: אוטריים
תת־משפחה:: דובי ים
סוג:: דוב ים
מין:: דוב ים תת-אנטארקטי
שם מדעי
 Arctocephalus tropicalis ‏גריי, 1872
תחום תפוצה


דוב ים תת-אנטארקטי (שם מדעי: Arctocephalus tropicalis) הוא מין בינוני של דוב ים ממשפחת האוטריים, החי במים שליד חופי אנטארקטיקה והאיים השונים סביבה ובדרום האוקיינוסים השקט, ההודי והאטלנטי.
דוב הים שוקל 160 ק"ג ואורכו עד 2 מטרים. הנקבות קטנות יותר ושוקלות 50 ק"ג ואורכם עד 1.4 מטרים. פרוותם בחזה בצבע כתום-קרם והבטן חומה כשהגב שחור. הנקבות אפורות בהירות, אך גם החזה שלהם בצבע כתום-קרם. הגורים שחורים בלידה, אך לאחר כשלושה שבועות מקבלים צבע. הם מסוגלים לחיות בטבע 20–25 שנה. סנפיריהם רחבים והם משתמשים בהם בזמן שהם צדים דגים קטנים, קריל ודיונונים. לעיתים הם צוללים לעומק כדי לצוד.
מקומות התפוצה ובעיקר הרבייה שלהם דומים לדובי הים האנטארקטיים אבל קצת יותר צפוניים מהם. זהו דוב ים בעל צפיפות אוכלוסייה גבוהה בשטחי הרבייה, כאשר לזכרים יש הרמונות עם נקבות רבות. הם מתרבים רחוק מעט מאנטארקטיקה באזורים ממוזגים עם מפרצים שמגוננים מסערות קוטביות. האיים המאוכלסים ביותר שלהם הם האי גוף ואיי לי אמסטרדאם.
האוכלוסיות הנוכחיות אינם בסכנה גדולה, אך בעבר התנהל ציד אינטנסיבי שלהם לשם פרוותם המשובחת.
ראו גם

דוב ים
דוב ים אנטארקטי
דוב ים ניו זילנדי
הערות שוליים

↑  דוב ים תת-אנטארקטי באתר הרשימה האדומה של IUCN